แนวโน้มโลกที่ปรับขึ้น น่าจะช่วยหนุน SET ได้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....หลักทรัพย์กสิกรไทย
ยังคงมีความเสี่ยงในตลาดหุ้นไทย และแนวรับที่น่าจะเป็นไปได้มีมากเกินกว่าที่จะคาดเดา แต่แม้จะมีประเด็นทางการเมืองและตลาดหุ้นไทยร่วงลงแรงเมื่ออาทิตย์ที่แล้ว Upside ในหุ้นโลกก็น่าจะช่วยหนุน SET ได้ และอาจมีแนวรับใกล้ๆ ที่ 730, 716 หรือ 700 ซึ่งไม่ถือว่าลึกมากเกินไปนัก
ในเรื่องที่โลกมีลุ้นนั้น เมื่ออาทิตย์ที่แล้วทั้ง Dow และ Nasdaq ก็ได้ทะลุเหนือด่านสำคัญ ซึ่งเป็นสัญญาณบอกถึงแนวโน้มขาขึ้นในหุ้นโลก และจากในรูปนั้น SET ก็ไม่น่าจะแยกทางออกจากแนวโน้มโลกนานนัก รูปนี้แสดงถึงการเคลื่อนไหวของ SET เมื่อเทียบกับแนวโน้มตลาดโลก นับตั้งแต่มีกลุ่มคนเสื้อเหลืองเริ่มการชุมนุมในปี 2008 จนถึงปัจจุบัน
เพื่อให้แน่ใจถึง Upside ในหุ้นโลกมากขึ้น หลังจากมีการทะลุขึ้นมาใน Wall Street ก็ต้องจับตาดูด่านในอาทิตย์นี้ คือ เมื่อ Nikkei ปิดทะลุ 11,340 และ Hang Seng ปิดทะลุ 22,210 ได้ 
ในแง่ของกลยุทธ์ทางเทคนิค ให้รอดูอาการเฉยๆ ไปก่อนแล้วค่อยกลับเข้าไปเล่นได้ในวงจำกัด เมื่อ SET ทะลุ 751 ระหว่างวัน พร้อมกับที่ SET Bank Index ทะลุ 297 และ SET Energy Index ทะลุ 16,582 ถ้าเราต้องปรับจุดที่จะกลับเข้าไปเล่น ซึ่งอาจจะต้องปรับจุดเข้าใหม่อีกที ในกรณีที่ SET ลงไป 716 ก็จะมี Update ต่อไปในบทวิเคราะห์ Market Timing ประจำวัน
ในการดูว่าตลาดจะเริ่มตั้งหลักกลับขึ้นมาได้หรือไม่นั้น นอกจากด่านของธนาคารที่ 297 พลังงานที่ 16,582 ก็อาจดูเป็นตัวๆ ประกอบด้วย เช่น SCB ทะลุ 82.75 BBL ทะลุ 121 PTT ทะลุ 256 PTTEP ทะลุ 148.50 TOP ทะลุ 47.75 และ/หรือ PTTAR ทะลุ 27.25 และอื่นๆ จะมี Update รายวันใน Market Timing www.kasikornsecurities.com แต่อย่างไรก็ดูสัญญาณของตลาดโดยรวมประกอบด้วย
เรื่องทองนั้น รีบาวด์ในทองโลกมีด่านที่ 1,168 เหรียญสหรัฐ ทะลุได้ก็มีลุ้นขึ้นต่อไปทดสอบ 1,184 เหรียญสหรัฐ หรือสูงกว่านั้น ถึงแม้อาจมีแกว่งถ้าหลุด 1,140 เหรียญสหรัฐ กลับลงมา โดยแนวรับของการแกว่งมีที่ 1,1241,120 เหรียญสหรัฐ สำหรับทองบ้านเรา กำลังทดสอบด่าน 17,830 ที่อาจมีแกว่ง แต่ถ้าทะลุได้ก็เล็งต่อไปทดสอบ 18,080 และ/หรือ 18,380 แนวรับของการแกว่งมีที่ 17,500 และ 17,20017,000